CELEX: 62019TN0846
Language: hu
Date: 2019-12-12 00:00:00
Title: T-846/19. sz. ügy: 2019. december 12-én benyújtott kereset – Golden Omega kontra Bizottság

24.2.2020   
            
            
               HU
            
            
               Az Európai Unió Hivatalos Lapja
            
            
               C 61/48
            
         
      2019. december 12-én benyújtott kereset – Golden Omega kontra Bizottság
      (T-846/19. sz. ügy)
      (2020/C 61/62)
      Az eljárás nyelve: holland
      
         Felek
      
      
         Felperes: Golden Omega S. A. (Santiago, Chile) (képviselő: S. Moolenaar ügyvéd)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  teljes egészében semmisítse meg az egyes áruk Kombinált Nómenklatúra szerinti besorolásáról szóló, 2019. szeptember 24-i (EU) 2019/1661 bizottsági végrehajtási rendeletet (HL 2019. L 251., 1. o.)
               
            
         Jogalapok és fontosabb érvek
      
      Keresete alátámasztása érdekében a felperes két jogalapra hivatkozik.
      
                  1.
               
               
                  Első jogalap: a Bizottság a KN 1516 vámtarifaszám hatályának jogellenes módosításával túllépte a 2658/87 rendelet 9. cikke (1) bekezdése szerinti hatáskörét.
               
            
                  2.
               
               
                  Második jogalap: a Bizottság a vámtarifa jogellenes módosításával túllépte a 2658/87 rendelet 9. cikke (2) bekezdése szerinti hatáskörét, mivel a vámtarifát e besorolási rendelettel annyiban módosította, amennyiben e besorolási rendelet útján egyes termékeket ezentúl kizár olyan KN vámtarifaszám alól, amely alá az érintett termékeket objektív jellemzőik és tulajdonságaik alapján kellene sorolni.